S tezrawt- a nbeyyen-d kra seg wuguren i d-yettuɣalen yal tikelt deg tsuqilt ɣer teqbaylit imi tasuqilt-a tegellu-d s wuguren yerzan amawal d cbaḥa n tutlayt, imi tesruḥuy-as kra seg tnaslit-is. Maca akken yebɣu yili tasuqilt terennu deg usnerni n tutlayt, acku d annect-a izemren ad tt-iɛiwen iwakken ad tesɛu aẓayar, ad teṭṭef amkan gar tutlayin nniḍen. Ɣef waya tasuqilt ur ilaq ara ad tbedd kan ɣef usiweḍ n yizen d unamek yellan deg tutlayt taɣbalut imi ula d aseḥbiber ɣef umawal yellan deg tutlayt n yiswi yesɛa azal d txutert deg yal tutlayt.